[[5. juni]] 1761 kom Saint-Germain til [[København]], modtog sin udnævnelse med aldersorden fra [[1. december]] 1760 og rejste straks efter til [[Hertugdømmet Holsten|Holsten]] for at studere forholdene ved den hær, der i henved 3 år havde stået ved [[Danmark-Norge|monarkiets]] sydgrænse, og for at gøre sig nøjere bekendt med det terræn, hvori man kunne komme til at kæmpe. I begyndelsen af [[1762]] vendte han tilbage til hovedstaden for at forhandle med regeringen om krigsforberedelserne; alt tydede på et snarligt brud med [[Rusland]]. Midt i marts fik Saint-Germain kommandoen over hæren i [[Hertugdømmerne]] og begav sig straks til sin post.
Titler Samfund Historie